கேள்வி: ஆன் ஹாத்வே (நடிகை) - தொடக்ககால வாழ்க்கை மற்றும் பின்னணி என்பது என்ன?
பதில்: "ஆன்னி" என்ற ஆன் ஜாக்குலின் ஹாத்வே, நவம்பர் 12,1982 அன்று நியூயார்க் நகரத்தின் புரூக்ளின் பெருநகரத்தில் பிறந்தார். அவரது தந்தை ஜெரால்ட் ஒரு தொழிலாளரும் வழக்குரைஞரும் ஆவார். அவரது தாயார் கேட் (நீ மெக்காலி) ஒரு முன்னாள் நடிகையாக இருந்தார். ஹாத்வேயின் தாய்வழி தாத்தா பிலடெல்பியா வானொலி ஆளுமை ஜோ மெக்காலி ஆவார். ''த டெயிலி டெலிகிராப்'' கூற்றுப்படி, ஷேக்ஸ்பியரின் மனைவி நினைவாக இவருக்கு இப்பெயரிடப்பட்டது. அவருக்கு மைக்கேல் என்ற மூத்த சகோதரரும், தாமஸ் என்ற இளைய சகோதரரும் உள்ளனர். ஹாத்வேக்கு ஆறு வயதாக இருந்தபோது, குடும்பம் நியூ ஜெர்சியில் உள்ள மில்பர்னுக்கு குடிபெயர்ந்தது, அங்கு அவர் வளர்ந்தார். எட்டாவது வயதில், நடிகையான தனது தாயாரின் முதல் நாட்கத்திற்கான தேசிய சுற்றுப்பயணத்தின் பொழுது ,லெஸ் மிஸிரபிள்ஸில் என்ற நாடகத்தில் பான்டைனாக தனது தாயார் நடிப்பதை ஹாத்வே பார்த்தார் அவர் உடனடியாக மேடையால் ஈர்க்கப்பட்டார், ஆனால் அவரது பெற்றோர் அவரை நடிப்புத் தொழிலைத் தொடர அனுமதிக்கவில்லை. இதன் பின்னர் இவரின் தாயார், கேட் ஹாத்வே ஆன் ஹாத் வேவையும் அவரது சகோதரர்களையும் வளர்ப்பதற்காக நடிப்பை விட்டு வெளியேறினார். ஹாத்வே ரோமன் கத்தோலிக்கராக வளர்க்கப்பட்டார். அது "உண்மையில் வலுவான விழுமியங்கள்" கொண்டது என்று ஆன் ஹாத்தவே கருதுகிறார். மேலும் அவரது குழந்தை பருவத்தில் ஒரு கன்னியாஸ்திரியாக இருக்க விரும்பினார், ஆனால் நடிப்பு எப்போதும் அவருக்கு அதிக முன்னுரிமையாக இருந்தது. தனது அண்ணன் ஓரினச்சேர்க்கையாளர் என்பதை அறிந்த பிறகு, கத்தோலிக்க திருச்சபையுடனான அவரது உறவு பதினைந்து வயதில் மாறியது. அவரது குடும்பம் ஓரினச் சேர்க்கையை ஏற்றுக்கொண்டதால், தேவாலயத்தை விட்டு விலகி எபிஸ்கோபல் தேவாலயத்தில் சேர்ந்தனர். பின்னர் அவர்கள் அதையும் விட்டுவிட்டனர். 2009 ஆம் ஆண்டில், ஹாத்வே தனது மத நம்பிக்கைகளை "முன்னேற்றத்ற்கான ஒரு பணி" என்று விவரித்தார். ஹாத்வே புரூக்ளின் ஹைட்ஸ் மான்டேசொரி கல்வி பள்ளி மற்றும் மில்பர்னில் உள்ள வயோமிங் தொடக்கப்பள்ளியில் தனது தொடக்கக் கல்வியினைப் பயின்றார். பின்னர் மில்பர்ன் உயர்நிலைப் பள்ளியில் பட்டம் பெற்றார். கால்பந்து விளையாட்டில் ஆர்வமுடன் விளையாடியதோடு, ''ஒன்ஸ் அபான் எ மேட்ரெஸ்'' உட்பட சில நாடகங்களில் பங்கேற்றார். பின்னர், நியூ ஜெர்சியின் பேப்பர் மில் பிளேஹவுஸ் நிறுவனத்தின் ''ஜேன் ஐர்,'' ''ஜிகி'' ஆகிய நாடகங்களில் தோன்றினார். 1993 ஆம் ஆண்டில் அமெரிக்க நாடகக்கலை அகாடமியில் பயின்ற அவர், பாரோ குரூப் தியேட்டர் நிறுவனத்தின் நடிப்புத் திட்டத்தில் அனுமதிக்கப்பட்ட முதல் இளைஞர் ஆவார். நியூயார்க் பல்கலைக்கழகத்தின் தனித்துவப்படுத்தப்பட்ட கல்விக்கான கல்லட்டின் கல்லூரி செல்வதற்கு முன்பு, நியூயார்க்கின் பௌகீப்சியில் உள்ள வாசர் கல்லூரியில் ஆங்கிலம் பாடமும் அரசறிவியல் பாடமும் படித்தார். 1998 மற்றும் 1999 க்கு இடையில், ஹாத்தவே கார்னேகி அரங்கத்தின் ஆல்-ஈஸ்டர்ன் யு. எஸ்.உயர்நிலைப்பள்ளியின் பாடகர் குழுவில் சிறந்து விளங்கும் மாணவர்களால் உருவாக்கப்பட்ட ஒரு சிறப்புப் பாடகர் குழுவினருடனும், நியூ ஜெர்சியின் வெஸ்ட் ஆரஞ்சில் உள்ள செட்டன் ஹால் ப்ரிபரேட்டரி பள்ளியில் நாடகங்களிலும் சோப்ரேனோ என்ற இசையைப் பாடினார். அவரது திரைப்பட வாழ்க்கையின் தொடக்கத்தில் அவரது தோற்றமும் நடிப்பு பாணியும் ஆட்ரி ஹெப்பர்ன், ''ஜூடி கார்லண்டு ஆகியோருடன்'' ஒப்பிடப்படது. ஜூடி கார்லன்டினை ஹாத்தவே தனக்கு பிடித்த நடிகைகளில் ஒருவராக மேற்கோள் காட்டுகிறார். கார்னகி ஹாலில் தனது நிகழ்வை வழங்கிய மூன்று நாட்களுக்குப் பிறகு, ஃபாக்ஸ் தொலைக்காட்சியின் குறுந்தொடரான ''கெட் ரியல்'' இல் நடித்தார். அவர் ஜான் டென்னி, டெப்ரா ஃபாரண்டினோ மற்றும் ஜெசி ஐசன்பெர்க் ஆகியோருடன் பதின்ம வயதான மேகன் கிரீனாக நடித்தார். தொடக்ககாலத்தில் இவர் பல வெற்றிகளை அடைந்தபோதும் மனச்சோர்வு மற்றும் மனப்பதற்றத்தால் அவதிப்பட்டார். இருப்பினும் 2008 ஆம் ஆண்டில் அவர் அப்பிரச்சனையிலிருந்து வெளிவந்ததாகக் கூறினார். தனது முதல் அறிமுகத் திரைப்படமான தி பிரின்சஸ் டைரீஸ் (2001) படப்பிடிப்புக்காக தனது முதல் கல்லூரி ப்படிப்பைத் தவறவிட்டார். ஹாத்வேயின் கூற்றுப்படி, "வளர முயற்சிக்கும்" மற்றவர்களுடன் இருப்பதை அவர் ரசித்ததால், தனது பட்டப்படிப்பை முடிக்காததற்கு அவர் ஒருபோதும் வருத்தப்படவில்லை.
கேள்வி: ஆன் ஹாத்வே (நடிகை) - 2001-2004: ஆரம்பகால பாத்திரங்கள் மற்றும் திருப்புமுனைகள் பற்றி விளக்கவும்.
பதில்: 2001 ஆம் ஆண்டில், மேக் கபோட்டின் அதே பெயரில் உள்ள நாவலை அடிப்படையாகக் கொண்ட வால்ட் டிஸ்னி பிக்சர்ஸ் நகைச்சுவை திரைப்படமான ''தி பிரின்சஸ் டைரிஸில்'' ஹாத்வே நடித்தார். கற்பனை இராச்சியமான ஜெனோவியா நாட்டின் அரியணைக்கு அவள் வாரிசு என்பதைக் கண்டுபிடிக்கும் பதின்ம வயதான மியா தெர்மோபோலிஸாக ஹாத்வே நடித்தார். இதற்கான நேர்முகத் தேர்வு, ஹாத்வே நியூசிலாந்திற்கு செல்லும் வழியில் ஒரு விமான இடைநிறுத்தத்தின் போது நடந்தது. இதன் இயக்குனர் கேரி மார்ஷல் ஆரம்பத்தில் இந்த பாத்திரத்திற்காக லிவ் டைலரை நினைத்திருந்தார். ஆனால் ஹாத்வேவுக்கு சிறந்த "இளவரசிக்கான" முடி இருப்பதாக அவரது பேத்திகள் பரிந்துரைத்த பின்னர் ஆன் ஹாத்தவேயை கதாநாயகியாக்க முடிவுசெய்தார். இந்த படம் ஒரு பெரிய வணிக வெற்றியாக அமைந்தது. உலகளவில் $165 மில்லியன் வசூலித்தது. &nbsp;பல திரை விமர்சகர்கள் ஆன் ஹாத்வேயின் நடிப்பைப் பாராட்டினர். ஒரு பிபிசி விமரிசகர், "ஹாத்வே தலைமைப் பாத்திரத்தில் பிரகாசிக்கிறார். மேலும் இப்படத்தில் அவர் சிறந்த உடல்மொழியை உருவாக்குகிறார்" என்று குறிப்பிடுகிறார். தி நியூயார்க் டைம்ஸின் எல்விஸ் மிட்செல் அவரை " சிறப்பாக உருவாகிக் கொண்டிருக்கும் பல அம்சங்களைக் கொண்ட ஒரு இளம் நகைச்சுவைத் திறமை கொன்ட நடிகை " என்று கண்டறிந்தார். இந்த பாத்திரத்திற்காக சிறந்த திருப்புமுனை பெண் செயல்திறனுக்கான எம்டிவி திரைப்பட விருதைப் பெற்றார். அதே ஆண்டு, ஹாத்வே கிறிஸ்டோபர் கோர்ஹாமுடன் மிட்ச் டேவிஸின் ''தி அதர் சைட் ஆஃப் ஹெவன்'' படத்தில் நடித்தார், இது டிஸ்னி+ நிறுவனத்தால் விநியோகிக்கப்பட்டது. ஜான் எச். க்ரோபெர்க்கின் மெமோர் இன் தி ஐ ஆஃப் தி ஸ்டார்ம் மூலம் ஈர்க்கப்பட்ட இந்த படம் எதிர்மறையான விமர்சனங்களையே சந்தித்தது. மேலும் பாக்ஸ் ஆபிஸில் தோல்வியடைந்தது. தி பிரின்சஸ் டைரீஸின் வெற்றியின் காரணமாக, பீப்பிள் பத்திரிகை ஹாத்வேவை 2001 ஆம் ஆண்டின் அதன் திருப்புமுனை நட்சத்திரங்களில் ஒருவராகப் பெயரிட்டது. பிப்ரவரி 2002 இல், சிட்டி சென்டர் என்கோர்ஸ் என்ற இடத்தில் நடைபெற்ற கார்னிவல் இசைக் கொண்டாட்ட நிகழ்ச்சியில் இவர் மேடைநாடகத்தில் தோன்றினார். அடில் ஒரு மாயவித்தை செய்ம் ஒருவரைக் காதலிக்கும் நம்பிக்கையான நேர்மறை எண்ணமுள்ள அனாதையான லில்லியாக நடித்தார். முழு நடிகர்களுடன் ஒத்திகை பார்ப்பதற்கு முன்பு, ஹாத்வே இரண்டு வாரங்களுக்கு ஒரு குரல் பயிற்சியாளரிடம் பயிற்சி பெற்றார். முதல் வாசிப்பிலேயே கிட்டத்தட்ட தனது அனைத்து வரிகளையும் பாடல்களையும் மனப்பாடம் செய்தார். பிரபல நடிகர்களுக்கு எதிராக தன்னை நிலைநிறுத்திக் கொண்டதற்காக விமர்சகர்கள் பொதுவாக ஹாத்தவேயைப் பாராட்டினர், மேலும் அவரை ஒரு புதிய நட்சத்திரமாக அறிவித்தனர். சார்லஸ் இஷர்வுட்டின் வெரைட்டி நிகழ்ச்சியின் நேர்மறையான மதிப்பாய்வில் ஹாத்வேவை நிகழ்ச்சியின் சிறப்பம்சம் என்றும் அதிகம் அலட்டிக்கொள்ளாமல் வென்றுகொண்டிருப்பவர் என்றும் குறிப்பிட்டது. அவர் மிகவும் நம்பிக்கைக்குரிய பெண்ணுக்கான கிளாரன்ஸ் டெர்வென்ட் விருதை வென்றார். பின்னர், தி பிரின்சஸ் டைரிஸ் நாவல்களின் ஒலிப்புத்தக வெளியீட்டில் முதல் மூன்று புத்தகங்களுக்கு ஹாத்வே குரல் கொடுத்தார். ஹாத்வே முதலில் இளவரசி வேடங்களில் நடித்தார். அடுத்த மூன்று ஆண்டுகளில் குடும்பத்தை மையமாகக் கொண்ட படங்களில் தோன்றினார், பின்னர் பிரதான ஊடகங்களில் குழந்தைகளின் முன்மாதிரியாக அறியப்பட்டார். தி கேட் ரிட்டர்ன்ஸ் (2002) இன் ஆங்கில பதிப்பிற்காக ஹாரு யோஷியோகாவிற்காக குரல் கொடுத்த பிறகு, அவர் டக்ளஸ் மெக்க்ராத் நகைச்சுவை-நாடகமான நிக்கோலஸ் நிக்லெபி (2002) இல் நடித்தார். இது நேர்மறையான விமர்சனங்களைப் பெற்றது. இருப்பினும், இந்த படம் பரவலாக வெளியிடப்படவில்லை. மேலும் வட அமெரிக்காவில் தோல்வியடைந்தது. மொத்த டிக்கெட் விற்பனை 4 மில்லியனுக்கும் குறைவாகவே இருந்தது. ஹாத்வே பெயரளவேயான கதாபாத்திரத்தில் நடித்த கற்பனை காதல் நகைச்சுவை எலா என்சாண்டட் (2004), தோல்வியைத் தழுவியது. அவர் தனது 16 வயதில் இந்தத் திரைப்படத்தை அடிப்படையாகக் கொண்ட புத்தகத்தை முதன்முதலில் படித்திருந்தார். தொடக்கத்தில் இந்தத் திரைப்படத்தின் கதை நூலுக்கு மிக நெருக்கமாக இருந்ததாகவும் ஆனால் அது படத்துக்கானதாக இல்லை எனவும், எனவே படம் மாறிய விதத்தை விரும்புவதாகவும் ஹாத்தவே கூறினார். இப்படத்திற்கு கலவையான விமர்சனங்கள் கிடைத்தது. இந்தப்படத்தில் பாடகர் ஜெசி மெக்கார்ட்னி இணைந்து பாடிய ஒரு பாடல் உட்பட படத்தின் ஒலிப்பதிவில் ஹாத்வே மூன்று பாடல்களைப் பாடினார். 2003 ஆம் ஆண்டில், ஜோயல் ஷூமேக்கரின் ''தி பேண்டம் ஆஃப் தி ஓபரா'' (2004) படத்திற்காக கிறிஸ்டின் டேயின் பாத்திரத்தை ஹாத்வே நிராகரித்தார், ஏனெனில் இதற்காகக் கொடுக்கப்பட்ட படப்பிடிப்புக்கானா தேதிகள் தி பிரின்சஸ் டைரீஸ் 2: ராயல் எங்கேஜ்மென்ட் படத்தின் தேதிகளுடன் இணைந்து போவது போல் இருந்தது. தொடக்கத்தில் அவர் இந்த படத்தில் நடிப்பதில் தயக்கம் காட்டினார், ஆனால் மார்ஷல் அவரை சமாதானம் செய்து விவரித்த பிறகு அவர் அதற்கு ஒப்புக்கொண்டார். இந்த படம் ஆகஸ்ட் 2004 இல் எதிர்மறையான விமர்சனங்களைப் பெற்றது. ஆனால் $40 மில்லியன் செலவில் எடுத்த இப்படம் $95.1 மில்லியன் வருவாயைப் பெற்றுத்தந்தது.&nbsp;&nbsp;
கேள்வி: ஆன் ஹாத்வே (நடிகை) - 2009-2011: காதல் நகைச்சுவைப் படங்களும் நிகழ்வுகளைத் தொகுத்து வழங்குதலும் என்பது என்ன?
பதில்: ஆன் ஹாத்தவேவும் கேட் ஹட்சனும் நடித்த காதல் நகைச்சுவைப் படமான பிரைட் வார்ஸ் (2009) இல் வெளியானது. இப்படத்தில் ஹாத்தவேவும் கேட் ஹட்சனும் தோழிகள் அவர்களுக்கு ஒரே நாளில் திருமணம் நிச்சயகிப்படுகிறது இதன்பின்னர் இருவரும் போட்டியாளர்களாக மாறுகின்றனர். ஒரு விமர்சன ரீதியாகத் தோல்வியடைந்தது. 2010 ஆம் ஆண்டில் டைம் (இதழ்) இதழில் பத்து மோசமான படங்களில் ஒன்றாக பட்டியலிடப்பட்டது. இருப்பினும், இந்த படம் வணிக ரீதியாக வெற்றி பெற்றது. மேலும் சிறந்த பெண் நடிப்புக்கான எம்டிவி திரைப்பட விருதுக்கும் பரிந்துரைக்கப்பட்டது. நியூயார்க் நகரில் உள்ள டெலகோர்ட்டே தியேட்டரில் 2009 கோடைகாலத் தயாரிப்பான ட்வெல்த் நைட் படத்தில் வயோலா என்ற கதாநாயகியாக நடித்தார். இந்த பாத்திரத்தில் நடித்ததற்காக, நாடகத்தில் சிறந்த நடிகைக்கான ''டிராமா டெஸ்க்'' விருதுக்கு பரிந்துரைக்கப்பட்டார். 2010 ஆம் ஆண்டில், தி சிம்ப்சன்ஸில் "ஒன்ஸ் அபான் எ டைம் இன் ஸ்பிரிங்ஃபீல்ட்" அத்தியாயத்திற்கு தனது குரலை வழங்கியதற்காக ''பிரைம் டைம் எம்மி'' விருதையும் வென்றார். ஹாத்வே 2010 மற்றும் 2011 ஆம் ஆண்டுகளில் ''ஃபேமிலி கய்'' படத்தில் வெவ்வேறு கதாபாத்திரங்களுக்கு குரல் கொடுத்தார். 2010 ஆம் ஆண்டில், கேரி மார்ஷல் இயக்கிய காதல் நகைச்சுவைத் திரைப்படமான டோப்பர் கிரேஸ் படத்தில் காதலர் தினத்தில் ஒரு எழுத்தருடன் டேட்டிங் செய்யும் வரவேற்பாளராக ஹாத்தவே தோன்றினார். இந்த படம் வணிக ரீதியாக வெற்றி பெற்றது, 52 மில்லியன் டாலர் செலவில் எடுக்கப்பட்ட இப்படம் உலகளவில் 215 மில்லியன் டாலருக்கும் அதிகமாக வசூலித்தது. 2010 ஆம் ஆண்டு டிம் பர்ட்டனின் கற்பனை நாவல்களின் தழுவலான ''ஆலிசு இன் வொண்டர்லாண்ட்'' மற்றும் ''த்ரூ தி லுகிங்-கிளாஸ்'' ஆகியவற்றில் ஹெலினா போன்ஹாம் கார்ட்டர் மற்றும் ஜானி டெப் ஆகியோருடன் ஹாத்வே வெள்ளை ராணி கதாபாத்திரத்தில் நடித்தார். ''ஆலிஸ் இன் வொண்டர்லேண்ட்'' விமர்சகர்களிடமிருந்து கலவையான விமர்சனங்களைப் பெற்றது, அவர்கள் படத்தின் காட்சிகளைப் பாராட்டினர், ஆனால் கதை ஒத்திசைவு இல்லாததை விமர்சித்தனர். வணிக ரீதியாக, இது 1 பில்லியன் டாலர்களை வசூலித்து 2010 ஆம் ஆண்டின் இரண்டாவது அதிக வசூல் செய்த படமாக மாறியது. படிமம்:Denzel_Washington_og_Anne_Hathaway_IMG_6550b_(cropped).jpgஇணைந்து நிகழ்ச்சியைத் தொகுத்து வழங்கினார்.]] ஜேமி ரெய்டி எழுதிய ஹார்ட் செல்: தி எவல்யூஷன் ஆஃப் எ வயக்ரா சேல்ஸ்மேன் என்ற புனைகதை அல்லாத புத்தகத்தை அடிப்படையாகக் கொண்ட எட்வர்ட் ஸ்விக்கின் சிற்றின்ப காதல் நகைச்சுவை-நாடகமான லவ் & அதர் ட்ரக்ஸில், பார்கின்சன் நோயால் பாதிக்கப்பட்ட ஒரு சுதந்திரமான கலைஞராக ஹாத்வே ஜேக் கில்லென்ஹாலுடன் மீண்டும் இணைந்தார். இந்த வேடத்திற்காக, அவர் ஒரு பார்கின்சன் நோயாளியுடன் நேரத்தை செலவிட்டார், மேலும் அதன் நிர்வாணக் காட்சிகளுக்கான தயாரிப்பில், கேட் வின்ஸ்லெட் மற்றும் பெனிலோப் குரூஸ் ஆகியோரின் படங்களைப் பார்த்தார், இந்த காட்சிகள் சமூக பழமைவாத மக்களை படம் பார்ப்பதை தடுக்காது என்று அவர் நம்பினார். விமர்சகர்கள் பொதுவாக படத்தின் வயதுவந்த காதல் பற்றி பாராட்டினர், ஆனால் அதன் கதைக் கூறுகள் குறித்து ஆர்வம் காட்டவில்லை. இந்தப்படத்திற்கான ஹாத்வேயின் நடிப்பு, அவருக்கு ஒரு சிறந்த நடிகைக்கான செயற்கைக்கோள் விருதையும், சிறந்த நடிகை-நகைச்சுவை அல்லது இசைக்கான கோல்டன் குளோப் விருதுக்கு பரிந்துரைப்பையும் பெற்றது. நடிகர் டென்செல் வாஷிங்டனுடன் சேர்ந்து, ஹாத்வே டிசம்பர் 2010 இல் நோர்வேயின் ஒஸ்லோவில் அமைதிக்கான நோபல் பரிசு கச்சேரியை நடத்தினார். இரண்டு மாதங்களுக்குப் பிறகு, அவரும் ஜேம்ஸ் பிரான்கோ 83 வது அகாடமி விருதுகளைத் தொகுத்து வழங்கினர். 63 வது பிரைம் டைம் எம்மி விருதுகளில், சிறந்த நேரலை விருக்கான பரிந்துரையைப் பெற்றார். 2011 ஆம் ஆண்டில், 20 ஆம் நூற்றாண்டு ஃபாக்ஸ் மற்றும் புளூ ஸ்கை ஸ்டுடியோஸ் தயாரித்த அனிமேஷன் திரைப்படமான ''ரியோ (2011 திரைப்படம்)'', ரியோ டி ஜெனிரோவைச் சேர்ந்த பெண் ஸ்பிக்ஸின் மக்கா ஜுவலுக்கு ஹாத்தவே குரல் கொடுத்தார். இப்படத்தின் காட்சிகள், குரல் நடிப்பு மற்றும் இசை ஆகியவை திரைப்பட விமர்சகர்களிடமிருந்து பொதுவாக நேர்மறையான விமர்சனங்களைப் பெற்றது. வணிக ரீதியாக வெற்றி பெற்ற இப்படம், ப90 மில்லியன் டாலர் நதிச்செலவில் தயாரிக்கப்பட்ட இப்படம் உலகளவில் 484 மில்லியன் டாலருக்கும் அதிகமாக வசூலித்தது. பின்னர், டேவிட் நிக்கோல்ஸின் அதே பெயரில் உள்ள நாவலை அடிப்படையாகக் கொண்ட லோன் ஷெர்ஃபிக் எழுதிய ''ஒன் டே'' படத்தில் ஜிம் ஸ்டர்ஜெஸுடன் ஹாத்வே நடித்தார். ஓர் இரவு நேரத்தைப் பகிர்ந்து கொண்ட இருவர், இருபது ஆண்டுகளாக ஒவ்வோராண்டும் சந்திக்கும் கதையை இந்த படம் சொல்கிறது. இப்படம் பிரித்தானியாவில் படமாக்கப்பட்டது. படத்தில் அவரது வசன உச்சரிப்பு பல்வேறு விமர்சனங்களைப் பெற்றது, ஆனால் மிதமான பாக்ஸ் ஆபிஸ் வெற்றியைப் பெற்றது.
கேள்வி: ஆன் ஹாத்வே (நடிகை) - 2015-2021: நகைச்சுவை பாத்திரங்கள் மற்றும் தொழில் ஏற்ற இறக்கங்கள் பற்றி தகவல் சொல்.
பதில்: ஹாத்வே 2015 ஆம் ஆண்டு இசை நிகழ்ச்சியான லிப் சிங்க் பேட்டிலின் முதல் பாகத்தில் தோன்றினார். அதில் தி டெவில் வேர்ஸ் பிராடா படத்தில் இணை நடிகராக தன்னுடன் நடித்த எமிலி பிளண்ட் எதிர்த்து போட்டியிட்டார். மேலும் அவர் மேரி ஜே. பிளைஜ் எழுதிய "லவ்" மற்றும் மைலி சைரஸின் "ரெக்கிங் பால்" ஆகிய படத்தில் பின்னணி குரல் கொடுத்தார். நான்சி மேயர்ஸ் இயக்கிய ''தி இன்டர்ன்'' 2015 ஆம் ஆண்டில் ஹாத்தவே நடிப்பில் வெளிவந்த ஒரே திரைப்பட வெளியீடாகும். இது பென் விட்டேகரின் கதையைச் சொல்கிறது. இதில் ஜூல்ஸ் ஓஸ்டின் (ஹாத்தவே) நடத்தும் இணையம் வழியாக ஆடைவடிவமைப்புப் பயிற்சியி மூத்த பயிற்சியாளராக மாறும் 70 வயதான விதவையாக ரொபேர்ட் டி நீரோ நடித்தார். டி நிரோ மற்றும் அவருக்கு பிடித்த நடிகர் மற்றும் இயக்குனரான மேயர்ஸ் ஆகியோருடன் இணைந்து பணியாற்ற ஹாத்தவே மிகவும் விரும்பினார், படத்தின் கதையால் ஈர்க்கப்பட்ட அவர், இப்படத்திற்கான பாத்திரத்தேர்வில் மூன்றுமுறை கலந்துகொண்டார் இத்திரைப்படத்தின் விமர்சனங்கள் பொதுவாக நேர்மறையாக இருந்தன. ராபர்ட் டி நிரோ, ஹாத்தவே இருவரது நடிப்பும் பாராட்டப்பட்டது. $35 மில்லியன் செலவில் தயாரிக்கப்பட்ட இப்படம் உலகளவில் $194 மில்லியன் வசூலித்தது. 2015 ஆம் ஆண்டு வெளியான 'பீ மை கேட்: அ ஃபில்ம் ஃபார் ஆன்' என்ற திகில் திரைப்படம், ஹாத்வேயை தனது படத்தில் நடிக்க சம்மதிக்க வைக்க அதிர்ச்சியூட்டும் உச்சநிலைகளுக்குச் செல்லும் ஒரு ஆர்வமுள்ள ரோமானிய திரைப்படத் தயாரிப்பாளரைப் பற்றியது. வட அமெரிக்கப் பிரீமியரால் அதிகாரப்பூர்வமாகத் தேர்ந்தெடுக்கப்பட்டு 2016 நாஷ்வில் திரைப்பட விழாவில் காட்சிப்படுத்தப்பட்டது. படிமம்:Anne_Hathaway_in_2016.jpg ஆலிஸ் இன் வொண்டர்லேண்டின் 2016 ஆம் ஆண்டின் தொடர்ச்சியான ஆலிஸ் த்ரூ தி லுக்கிங் கிளாஸில் வெள்ளை ராணியின் பாத்திரத்தை ஹாத்வே மீண்டும் நடித்தார். மார்ச் மாதத்தில், தி பிரின்சஸ் டைரிஸ் 3 படத்தில் தனது பாத்திரத்தை மீண்டும் செய்வார் என்று தெரிவிக்கப்பட்டது, இந்த படத்தை இயக்கவிருந்த கேரி மார்ஷலின் மரணத்திற்குப் பிறகு இந்த திட்டம் கைவிடப்பட்டது. பார்பரா ஸ்ட்ரைசாண்டின் 2016 ஆல்பமான என்கோர்ஃ மூவி பார்ட்னர்ஸ் சிங் பிராட்வேயில் இடம்பெற்ற பல நடிகர்களில் ஹாத்வேவும் ஒருவர். அந்த ஆண்டு அவரது கோல்லோசல் படத்தை அடுத்த கடைசி படம் நாச்சோ விகலோண்டோ என்ற அறிவியல் புனைகதை நகைச்சுவைப் படமாகும். இதில் வேலையில்லாத இளம் எழுத்தாளராக நடித்த ஹாத்தவே, இந்த திட்டத்திற்கு நிதி ஆதரவு இல்லாதஹ்டை அறிந்தும் கையெழுத்திட்ட முதல் நடிகை ஆவார். இதன் திரைக்கதையால் ஹாத்தவே ஈர்க்கப்பட்டார். இத்திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது, ஆனால் பாக்ஸ் ஆபிஸில் $4 மில்லியன் மட்டுமே சம்பாதித்தது.&nbsp; திரையில் இருந்து இரண்டு ஆண்டுகள் விலகியிருந்த பிறகு, இயக்குனர் கேரி ரோஸின் ஓஷன் லெவன் பிரன்ச்சைஸ் படத்தில் முழுக்க முழுக்க பெண்களே பங்கேற்கும் ஓசின் 8 படத்தில் பிரபலமான நடிகையாக நடித்தார். சாண்ட்ரா புல்லக் மற்றும் கேட் பிளான்சேட் ஆகியோருடன் இணைந்து நடித்துள்ள இப்படம் மெட் காலா விழாவில் கொள்ளையடிக்கத் திட்டமிடும் குற்றவாளிகளின் குழுவைப் பின்தொடர்கிறது. இதில் மிகவும் அகங்காரம் கொண்ட ஒருவராக ஹாத்தவே நடித்தார். ஓஷன் 8 ஒரு பாக்ஸ் ஆபிஸ் வெற்றியாக இருந்தது, இது உலகளவில் $70 மில்லியன் செலவில் எடுக்கப்பட்டு $297 மில்லியனுக்கும் அதிகமாக வசூலித்தது. ஹாத்வேயின் 2019 ஆம் ஆண்டின் முதல் இரண்டு படங்களில், மர்மங்கள் நிறைந்த செரினிட்டி மற்றும் நகைச்சுவைத் திரைப்படமான ''தி ஹஸ்டில்'' ஆகியவை மோசமாக விமர்சிக்கப்பட்டன. முந்தைய படத்தில், அவர் தனது இன்டர்‌ஸ்டெலர் படத்தில் தன்னுடன் இணைந்து நடித்த சக நடிகரான மேத்திவ் மெக்கானாகே இணைந்து தனது முன்னாள் கணவரையும் தனது புதிய தவறான கணவரைக் கொல்லும் பணியில் ஈடுபடும் ஒரு பெண்ணாக நடித்தார், இந்த பாத்திரத்திற்காக அவர் தனது முடிக்கு பொன்னிறச்சாயம் பூசினார். வாஷிங்டன் போஸ்ட் அவரது நடிப்பை "கேலிச் சித்திரம்" என்று நிராகரித்தது, மேலும் அவரது மோசமான பாத்திரம் ஜெசிகா ராபிட்" என்ற புனைவுப் பாத்திரத்தை நினைவூட்டுவதாக இருந்தது என்றும் கூறியது. அடுத்து 1988 ஆம் ஆண்டு வெளியான டர்ட்டி ராட்டன் ஸ்கவுண்ட்ரெல்ஸ் என்ற திரைப்படத்தின் மறு ஆக்கத்தில் ஹாத்தவே ரெபெல் வில்சன் உடன் இணைந்து நடித்தார். முதலில் இது வரவேற்பைப் பெறாத போதும் பின்னர் அமோக வரவேற்பைப் பெற்ற படமாக உருவெடுத்தது. ஹாத்வே அடுத்ததாக அமேசான் பிரைம் வீடியோ காதல் தொகுப்புத் தொடரான மாடர்ன் லவ் இன் ஒரு அத்தியாயத்தில் இருமுனையப் பிறழ்வு கொண்ட ஒரு பெண்ணாக நடித்தார். பின்னர் அவர் டோட் ஹெய்ன்ஸின் சட்ட நாடகமான டார்க் வாட்டர்ஸில் மார்க் ருஃப்பால்லோ என்ற கதாபாத்திரத்தின் மனைவியாக நடித்தார், இது டுபோன்ட் என்ற வேதி நிறுவனத்தால் செய்யப்பட்ட சுற்றுச்சூழல் பாதிப்பைப் பற்றியது. தொடர்ந்து தோவிப்படங்களைக் கண்ட ஆன் ஹாத்தவே தி லாஸ்ட் திங் ஹி வான்டட் (2020) என்ற அரசியல் மர்மப் படம் மூலம் மீண்டும் தனது திரைப்பயணத்தைத் தொடங்கினார். இப்படம் ஜோன் டிடியன் எழுதிய புக் ஆஃப் தி சேம் நேம் என்ற புத்தகத்தை அடிப்படையாகக் கொண்டது. நாய்க்குட்டி போன்ற சுபாவம் கொன்ட தனக்கு இந்தப்படம் மிக மோசமான தேர்வாக ஹாத்தவே கருதினார். இப்படம் விமர்சகர்களிடமிருந்து எதிர்மறையான விமர்சனங்களைப் பெற்றது. பின்னர் அவர் தி விட்ச்ஸ் என்ற படத்தில் நடித்தார், இது இயக்குனர் ராபர்ட் ஜெமெக்கிஸின் அதே பெயரிலான நாவலின் தழுவலாகும், அதில் அவர் ஒரு தீய சூனியக்காரி வேடத்தில் நடித்தார். இந்த படம் விமர்சகர்களிடமிருந்து கலவையான விமர்சனங்களைப் பெற்றது, இந்த இரண்டு படங்களிலும் ஹாத்வேயின் நடிப்பு 41 ஆவது கோல்டன் ராஸ்பெர்ரி விருதுகளில் மோசமான நடிகைக்கான பரிந்துரைகளைப் பெற்றது. 2021 ஆம் ஆண்டில், டோக் லீமேன் இயக்கிய லாக் டவுன் என்ற கொள்ளைக்காரத் திரைப்படத்தில் நடித்தார். இத்திரைப்படம் குறைந்த வளங்களுடனேயே 18 நாட்களில் படமாக்கப்பட்டது. அவர் அடுத்ததாக அமேசான் பிரைம் வீடியோவின் பாடல் தொகுப்புத் தொடரான சோலோஸின் ஒரு அத்தியாயத்தில் ஒரு பாத்திரத்தில் நடித்தார்.
கேள்வி: ஆன் ஹாத்வே (நடிகை) - 2022-தற்போது வரைஃ விமர்சன ரீதியான மீள் எழுச்சி என்பது என்ன?
பதில்: படிமம்:Anne_Hathaway-68408_(cropped).jpg வி வொர்க் நிறுவனத்தைப் பற்றிய, ஆப்பிள் தொலைக்காட்சியின் குறுந்தொடரான வி கிராசுடு என்ற தொடரைத் தயாரித்து அதில் ஜாரெட் லெடோவுக்கு ஜோடியாகவும் நடித்தார். இது நேர்மறையான விமர்சனங்களைப் பெற்றது, குறிப்பாக ஹாத்வேயின் ரெபேக்கா நியூமன் என்ற பாத்திரம் பாராட்டுக்களைப் பெற்றது பின்னர் ஜேம்ஸ் கிரேவின்பாதி சுயசரிதை கால நாடகமான ஆர்மகெடான் டைம் படத்தில் ஹாத்வே நடித்தார். இந்த படத்தில் இவரது நடிப்பு ஹாலிவுட் ரிப்போர்ட்டர் மின்னிதழால் பாராட்டப்பட்டது 2023 ஆம் ஆண்டின் இரண்டு திரைப்படங்களில் ஹாத்தவே நடித்தார். ஒன்று ஈ''லைன்'' மற்றொன்று ஷீ கேம் டு மீ ஆகும். கேம் டு மீயில் உணர்ச்சி ரீதியாக பாதிக்கப்பட்ட மனநல மருத்துவராக நடித்தார். ஒட்டெசா மோஷ்பேக்கின் மர்மப் புதினமான நாவல் ஆஃப் த சேம் நேம் என்ற கதையை அடிப்படையாகக் கொண்டு எடுக்கப்பட்ட ஈ''லைன் படத்தில்'' தாம்சின் மெக்கென்சி என்ற முதன்மை வேடத்தில் ஹாத்தவே நடித்தார். இது 2023இல் சன்டான்ஸ் திரைப்பட விழாவில் இது திரையிடப்பட்டது. அந்த ஆண்டில் பெர்லின் சர்வதேச திரைப்பட விழவில், ரெபேக்கா மில்லரின் காதல் நகைச்சுவை ஷீ கேம் டு மீ காட்சியிடப்பட்டது. ஹாத்வேயின் 2024 ஆம் ஆண்டின் முதல் வெளியீடான மதர்ஸ் இன்ஸ்டிங்க்ட் என்ற படத்தில் தனது மகனின் இழப்பைச் சமாளிக்கும் துக்கமடைந்த தாயாக நடித்தார். இப்படம் 2018 பெல்ஜியம் திரைப்படம் என்ற படத்தின் மறு ஆக்கமாகும். இதில் ஆன் ஹாத்தவே ஜெசிகா சாஸ்டைனுடன் இணைந்து நடித்தார். ஹாத்வே தனக்கும் தனது கதாபாத்திரத்திற்கும் இடையில் ஒரு "பாதுகாப்பு அடுக்கை" உருவாக்கினார், ஒரு குழந்தையின் இழப்பை அந்தத் தாயின் "மோசமான பயம்" என்று கருதியதால், நடிகர்கள் மற்றும் குழு உறுப்பினர்கள் தனது கதாபாத்திரத்தின் பெயரால் தன்னைக் குறிப்பிடுமாறு கேட்டுக்கொண்டனர். பீட்டர் பிராட்ஷா என்பவர் தி கார்டியனுக்காக எழுதுகையில், ஆன் ஹாத்தவே தன் நடிப்பால் சாஸ்டைன் பாத்திரத்தில் வாழ்ந்து காட்டியதாக குறிப்பிடுகிறார். அடுத்ததாக அவர் ராபின் லீ எழுதிய தி ஐடியா ஆஃப் யூ என்ற நாவலை அடிப்படையாகக் கொண்ட காதல் நகைச்சுவை திரைப்படமான அதே பெயர் கொண்ட படத்தில் நடித்தார், இதில் ஓர் இளம் இசைக்கலைஞருடன் காதல் கொள்ளும் விவாகரத்து பெற்ற தாயாக ஹாத்தவே நடித்தார். தி நியூயார்க் டைம்ஸின் அலிசா வில்கின்சன், படம் "பெரும்பாலும் ஹாத்வேயின் நடிப்பால் வெற்றி பெறுகிறது" என்று நம்பினார், மேலும் சக நடிகர் நிக்கோலஸ் கலிட்ஸினுடன் அவரது உடல்மொழியையும் பாராட்டினார். மார்ச் 2025 நிலவரப்படி, ஹாத்தவே அடுத்ததாக மைக்கேலா கோயலுடன் டேவிட் லோவரியின் அன்னை மேரி, டேவிட் ராபர்ட் மிட்செலின் அறிவியல் புனைகதை திரைப்படமான ஃப்ளவர்வேல் ஸ்ட்ரீட்டை ஆகியவற்றில் நடிக்கவுள்ளார். அவர் வரலாற்று காவியமான தி ஒடிஸி இல் கிறிஸ்டோபர் நோலனுடன் மீண்டும் இணைகிறார். மேலும் கொலீன் ஹூவரின் மர்மப் புதினமான வெரிட்டியின் திரைப்படத் தழுவலில் நடிக்கவுள்ளார்.
கேள்வி: ஆன் ஹாத்வே (நடிகை) - பொதுவெளியில் பற்றி நீங்கள் என்ன அறிந்துள்ளீர்கள்?
பதில்: படிமம்:Anne_Hathaway_TIFF_2008.jpg ஆன் ஹாத்தவே ஒரு நல்ல நகைச்சுவை உணர்வு கொண்ட பரந்த புன்ன்கையும் எளிய அனுகுமுறையும் கொண்ட நட்பான இளம்பெண் என அவரின் ஆளுமையை விவரித்து, ''த டெயிலி டெலிகிராப்'' ஜான் ஹிஸ்காக் 2014 எழுதினார். ஹிஸ்காக் மேலும் கருத்து தெரிவிக்கையில், கணிசமான வெற்றி பெற்ற போதிலும், அவர் ஒருபோதும் ஹாலிவுட்டுக்குச் செல்லவில்லை, தனது நண்பர்களுடன் நெருக்கமாக இருந்தார். ஹாத்வேயின் பக்கத்து வீட்டு பெண் போன்ற உருவத்தையும் அவருடைய வயதிற்கு அப்பாற்பட்ட அறிவையும் 365 பாணிகள் என்ற நூலை எழுதிய எழுத்தாளர்கள், நான்சி மேயர் ஆகியோர் குறிப்பிட்டனர். பத்திரிகையாளர் லாரா பிரவுன் அவரை ஒரு "நேர்மையான", "அன்பான மற்றும் வேடிக்கையான" பெண்ணாகக் கண்டார். 2013 இல் லெஸ் மிஸிரபிள்ஸ் திரைப்படத்திற்கான விருது ஏற்புரைக்குப் பிறகு, தி ''அட்லாண்டிக்'' பல்லூடக வர்ணனையாளர்கள் அவர் "எரிச்சலூட்டும்" மற்றும் "மோசமான" நகைச்சுவைகளைச் செய்ததாக குற்றம் சாட்டினர். இதைப் பற்றி விவாதித்த ஹாத்வே, பொதுப் பேச்சில் பேசும்போது கவலைப்படுவதாக விளக்கினார். ஆனால் பின்னர் அதிலிருந்து வளர்ந்து மிகவும் இரக்கமுள்ள நபராக மாறிவிட்டார். 2015 ஆம் ஆண்டில் உலகின் அதிக சம்பளம் வாங்கும் நடிகைகளில் ஹாத்வேவும் ஒருவர் என்று ''போர்ப்ஸ்'' தெரிவித்துள்ளது, மேலும் 2017 முதல், அவர் 21 ஆம் நூற்றாண்டின் அதிக வசூல் செய்த நடிகைகளில் ஒருவராக இருந்து வருகிறார். 2009 ஆம் ஆண்டில், ஃபோர்ப்ஸின் வருடாந்திர பிரபலங்கள் 100 பட்டியலில் 7 மில்லியன் டாலர் வருமானத்துடன் சேர்க்கப்பட்டார், மேலும் அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சஸில் சேர அழைக்கப்பட்டார். 2018 ஜூலை நிலவரப்படி, அவரது திரைப்படங்கள் உலகளவில் 6.7 பில்லியன் டாலர்களை வசூலித்தன. &nbsp;''வேனிட்டி ஃபேர்'' மூலம் உலகின் முன்னணி நடிகைகளில் ஒருவராக சுயவிவரப்படுத்தப்பட்ட ஹாத்வே, இயக்குநர்கள் மற்றும் அழகுசாதன நிறுவனங்களால் பின்தொடரப்படுபவராக இருக்கிறார். ஜனவரி 2008 இல், அவர் பிரெஞ்சு ஆடம்பர வாசனை திரவியங்கள் மற்றும் அழகுசாதன நிறுவனமான லான்கோமில் அவர்களின் வாசனை "மேக்னிஃபிக்" இன் விளம்பர தூதராகச் சேர்ந்தார். 2011 ஆம் ஆண்டில், அவர் இத்தாலிய நிறுவனமான டாட்ஸின் புதிய முகமாக ஆனார். ஹாத்வேயின் அழகு மற்றும் கவர்ச்சியான தோற்றம் பல ஊடக நிறுவனங்களால் எடுத்துக்காட்டப்பட்டுள்லது. ''எஃப். எச். எம்'', பீப்பிள், ''மாக்சிம்'', எம்பயர் மற்றும் என்டர்டெயின்மென்ட் வீக்லி ஆகியவை அவர்களின் வருடாந்திர கவர்ச்சியான பெண்களின் பட்டியலில் ஆன் ஹாத்தவேயைச் சேர்த்துள்ளன. 2011 ஆம் ஆண்டில், ''லாஸ் ஏஞ்சல்ஸ் டைம்ஸ் இதழ்,'' திரைப்படத்தில் 50 மிக அழகான பெண்களில் ஒருவராக அவரை பட்டியலிட்டது. எல்ஸ்வொர்த் 2008 ஆம் ஆண்டில் அவரை "ஹாலிவுட்டின் கவர்ச்சியான இளம் நடிகை" என்று அழைத்தார். அதனை மறுத்த ஹாத்தவே தனக்கு ஒரு "நல்ல பெண்" உருவம் இருப்பதாகவும், கவர்ச்சித் தோற்றம் இல்லை என்றும் வலியுறுத்தினார். அவர் தனது சொந்த நிறமே தனக்கு ஏற்றதாக இருப்பதாகக் கூறி போடுலினம் மருந்துப் பொருள் சிகிச்சைக்கு உட்பட மறுத்துவிட்டார்.
கேள்வி: ஆன் ஹாத்வே (நடிகை) - செயல்பாடு பற்றி நீங்கள் என்ன அறிந்துள்ளீர்கள்?
பதில்: படிமம்:Anne_Hathaway_@_2018.09.15_Human_Rights_Campaign_National_Dinner,_Washington,_DC_USA_06198_(44713869971)_(cropped_4).jpg குழந்தைத் திருமணத்திற்கு எதிரான விழிப்புணர்வை ஏற்படுத்த நைக் அறக்கட்டளையின் நீண்டகால வழக்கறிஞராக ஹாத்வே பணியாற்றியுள்ளார். ஜூலை 2006 இல், கல்லீரல் அழற்சி வகை ஏ-க்கு எதிராக குழந்தைகளுக்கு தடுப்பூசி போடுவதற்காக அவர் நிக்கராகுவா ஒரு வாரத்தை கழித்தார். கென்யா மற்றும் எத்தியோப்பியா உள்ளிட்ட பெண்கள் மற்றும் சிறுமிகளின் உரிமைகளை மேம்படுத்துவதற்காக அவர் பிற நாடுகளுக்கும் பயணம் செய்துள்ளார். 2008 ஆம் ஆண்டில், ஸ்டெப் அப் மகளிர் நெட்வொர்க்குடன் இணைந்து பணியாற்றியதற்காக ஹாலிவுட்டில் எல்லேவின் பெண்களுக்கான ஓர் விழாவில் அவர் கௌரவிக்கப்பட்டார். மேலும் அவரது மனிநேயத்திற்காக, மனித உரிமைகள் பிரச்சாரத்திலிருந்து ஒரு விருதை வென்றார். பின்னர் அவர் 2010 ஆம் ஆண்டில் உலக வங்கி இணைந்து இரண்டு ஆண்டு மேம்பாட்டுத் திட்டமான தி கேர்ள் எஃபெக்ட் என்ற திட்டத்தில் இணைந்தார், இதன் நோக்கம் வளரும் மற்றும் வளர்ந்த நாடுகளில் மூன்றில் ஒரு பங்கு இளம் பெண்கள் பள்ளியில் இல்லாத நிலையில் பெண்களுக்கு அதிகாரம் அளிக்க உதவுவதில் கவனம் செலுத்துகிறது. 2013 ஆம் ஆண்டில், பெண் கல்வியின் சக்தியை மையமாகக் கொண்ட சி. என். என் ஆவணப்படமான கேர்ள் ரைசிங்கிற்கான கதையை அவர் வழங்கினார், ஏனெனில் இது உலகெங்கிலும் உள்ள ஏழு சிறுமிகள் தங்களின் தடைகளைக் கடந்து தங்கள் கனவுகளைப் பின்தொடரும் ஏழு சிறுமிகளைப் பற்றியதாகும். ஹாத்வே லாலிபாப் தியேட்டர் நெட்வொர்க் குழு, கிரியேட்டிவ் கோலிஷன், செயின்ட் ஜூட் குழந்தைகள் ஆராய்ச்சி மருத்துவமனை மற்றும் மனித உரிமைகள் பிரச்சாரம் ஆகிய தொண்டு நிறுவனங்களுடன் இணைந்து செயல்படுகிறார். 2016 ஆம் ஆண்டில், பாலின சமத்துவத்திற்கான அவரது வாதத்தின் அடிப்படையில் ஹாத்வே ஐ. நா. மகளிர் நல்லெண்ண தூதராக நியமிக்கப்பட்டார். அடுத்த ஆண்டு, சர்வதேச மகளிர் தினத்தன்று ஆண்கள் மற்றும் பெண்கள் இருவருக்கும் மகப்பேறு அல்லது குழந்தை வளர்ப்பிற்கான ஊதியத்துடன் கூடிய விடுப்புக்கு ஆதரவாகப் பேசினார். பொழுதுபோக்குத் துறையில் முறையான பாலியல் பற்றிய விழிப்புணர்வை அதிகரிப்பதற்காக, பெண்களுக்கு அதிக தொழில்முறை வாய்ப்புகளுக்காக ஹாத்வே வாதிட்டார். ஹாலிவுட் சமத்துவத்தின் இடம் அல்ல என்று அவர் விமர்சித்தார். 2018 ஆம் ஆண்டில், ஹாலிவுட்டில் 300 பெண்களுடன் இணைந்து பெண்களை துன்புறுத்தல் மற்றும் பாகுபாட்டிலிருந்து பாதுகாப்பதற்கான டைம்ஸ் அப் என்ற முன்முயற்சியை ஏற்படுத்தினார்.
கேள்வி: ஆன் ஹாத்வே (நடிகை) - அரசியல் கருத்துக்கள் என்பது என்ன?
பதில்: ஆன் ஹாத்வே கருக்கலைப்பு-உரிமை இயக்கம், துப்பாக்கி கட்டுப்பாடு. புலம்பெயர்ந்தோர் உரிமைகள் ஆகியவற்றுக்கு ஆதரவாக உள்ளார். ஜனாதிபதி டொனால்ட் ட்ரம்பின் நிர்வாகத்தின் குடியேற்ற எதிர்ப்புக் கொள்கைகளை அவர் விமர்சித்துள்ளார். ஹாத்வே எல்ஜிபிடி எனப்படும் மாற்றுப் பாலினத்தாரின் உரிமைகளுக்கு ஆதரவாளராகவும் உள்ளார், மேலும் ஒரே பாலின திருமணத்தை சட்டப்பூர்வமாக்குவதற்கு ஆதரவளிக்கும் நிறுவனங்களுக்கு நன்கொடை அளித்துள்ளார். தற்பாலினர் வெறுப்பு, பள்ளிக் கொடுமைப்படுத்துதல், திருநங்கைகளுக்கு எதிரான வெறுப்பு, வெள்ளைச் சலுகை போன்ற பிரச்சினைகளுக்கு எதிராக அவர் பேசியுள்ளார், ஒரு இன்ஸ்ட்டாகிராம் பதிவில் கறுப்பின மக்கள் "அமெரிக்காவில் தினமும் தங்கள் உயிருக்கு பயப்படுகிறார்கள், பல தலைமுறைகளாக அவ்வாறு இருக்கின்றனர்" என்று எழுதினார். 2012 அமெரிக்க அதிபர் தேர்தலின் போது, மக்களாட்சிக் கட்சி (ஐக்கிய அமெரிக்கா) அரசியல்வாதி பராக் ஒபாமா ஜனாதிபதி பிரச்சாரத்தை ஹாத்தவே ஆதரித்தார். நான்கு ஆண்டுகளுக்குப் பிறகு 2016 ஆம் ஆண்டில், அந்த ஆண்டு ஜனாதிபதித் தேர்தலின் போது சக ஜனநாயக அரசியல்வாதி ஹிலாரி கிளிண்டனின் பிரச்சாரத்தை அவர் ஆதரித்தார், நியூயார்க் நகரத்தில் உள்ள செயின்ட் ஜேம்ஸ் தியேட்டரில் சியென்னா மில்லர், சாரா ஜெசிகா பார்க்கர், எமிலி பிளண்ட் மற்றும் கெலன் மிரென் ஆகியோருடன் இணைந்து பிரச்சாரத்திற்கு ஆதரவாக ஒரு நல்லெண்ண நிகழ்ச்சியில் தோன்றினார். 2020 இல் அமெரிக்க அதிபர் தேர்தலின் போது, அவர் ஜனநாயகக் கட்சி வேட்பாளர் ஜோ பைடனை ஆதரித்தார். அவர் 2024 அமெரிக்க ஜனாதிபதித் தேர்தலில் கமலா ஹாரிஸை ஆதரித்தார். 2022 ஆம் ஆண்டில், உக்ரைன் மீதான ரஷ்ய படையெடுப்புக்கு பதிலளிக்கும் விதமாக, ஹாத்வே தனது "உக்ரைனிய மக்களுக்கு உண்மையான பிரார்த்தனைகளை" அனுப்புவதாகக் கூறினார், மேலும் போரினால் பாதிக்கப்பட்ட உக்ரேனியர்களுக்கு உதவ உக்ரேனிய செஞ்சிலுவை சங்கம், யுனிசெஃப் மற்றும் சேவ் தி சில்ட்ரன் ஆகியவற்றிற்கு நன்கொடைகளை வழங்கினார். 2023 ஆம் ஆண்டில் பெர்லின் சர்வதேசத் திரைப்பட விழா உக்ரேனிய ஜனாதிபதி வலோதிமிர் செலேன்சுக்கி இடம்பெற்றதற்காக அவர் பாராட்டினார், அவர் தொடக்க விழாவின் போது தொலைக்காட்சி உரையை நிகழ்த்தினார்.
கேள்வி: ஆன் ஹாத்வே (நடிகை) - நடிப்பு வரவுகள் மற்றும் விருதுகள் என்பது என்ன?
பதில்: இணைய வலைத்தளமான பாக்சு ஆபிசு மோசோ மற்ரும் ராட்டன் டொமாடோஸ் ஆகியவற்றின் கூற்றுப்படி ஹாத்வேயின் மிகவும் பாராட்டப்பட்ட மற்றும் அதிக வசூல் செய்த படங்களில் தி பிரின்சஸ் டைரீஸ் (2001) ப்ரோக்பேக் மவுண்டன் (2005) தி டெவில் வேர்ஸ் பிராடா (2006) கெட் ஸ்மார்ட் (2008) ரேச்சல் கெட்டிங் மேரிட் (2008) வாலண்டைன்ஸ் டே (2010) ''ஆலிஸ் இன் வொண்டர்லேண்ட்'' (2010) லவ் அண்ட் அதர் மருந்துகள் (2010) ''தி டார்க் நைட் ரைசஸ்'' (2012) லெஸ் மிஸிரபில்ஸ் (2012) இன்டர்ஸ்டெல்லர் (2014) ''தி இன்டர்ன்'' (2015) கொலோசல் (2016) மற்றும் ஓசனின் 8 (2018) ஆகியவை அடங்கும் இரண்டு அகாடமி விருதுகள், மூன்று கோல்டன் குளோப் விருதுகள், மற்றும் ஒரு பிரிட்டிஷ் அகாடமி திரைப்பட விருது ஆகியவற்றிற்கு பரிந்துரைக்கப்பட்டுள்ளார்.Vena, Jocelyn (January 8, 2009). . MTV News. Archived from [http://www.mtv.com/news/1602321/anne-hathaway-thrilled-to-be-singled-out-by-golden-globes/ the original] on January 1, 2018. Retrieved January 1, 2018. மேலும் அவர் ஒரு அகாடமி விருது, ஒரு கோல்டன் குளோப், ஒரு ஸ்கிரீன் ஆக்டர்ஸ் கில்ட் மற்றும் லெஸ் மிஸிரபிள்ஸ் படத்திற்காக சிறந்த துணை நடிகைக்கான பாஃப்டா விருது ஆகியவற்றை வென்றுள்ளார். 2010 ஆம் ஆண்டு ''தி சிம்ப்சன்ஸ்'' எபிசோடில் தனது குரல் வழங்கல் செயல் திறனுக்கான பிரைம் டைம் எம்மி விருதையும் வென்றுள்ளார். நவம்பர் 2018 இல், உலகெங்கிலுமுள்ள சமூகத்திற்குப் பங்களிப்புகளை செய்ததவர்களைக் கௌரவிக்கும் ஒரு அமைப்பான நியூ ஜெர்சி ஹால் ஆஃப் ஃபேமில் பரிந்துரைக்கப்பட்ட 50 பேரில் ஹாத்வேவும் ஒருவர். மே 2019 இல், திரைப்படத் துறையில் அவர் செய்த பங்களிப்புகளுக்காக ஹாலிவுட் வாக் ஆஃப் ஃபேமில் ஹாத்வே ஒரு மோஷன் பிக்சர்ஸ் நட்சத்திரத்தைப் பெற்றார்.